lflage/wiki-talks huggingface dataset:
Majadiliano:Chiyonofuji Mitsugu

message: Makala hii inaonekana kama imetafsiriwa kwa mashine bila kurekebishwa baadaye. Maneno ya Kiingereza yamebaki humo (k.m. "bettered"), tena karibu kila sentensi ina makosa ya kisarufi na ya kitahajia. Irekebishwe punde iwezekanavyo. --Baba Tabita (majadiliano) 20:11, 2 Oktoba 2010 (UTC)
thread_title: Umbo
Majadiliano:Facebook

message: Facebook yaitwa vipi kwa Kiswahili?
replies: text: Facebook ni jina na jina kwa kawaida haitafsiriwi - isipokuwa kama wenyewe wanatangaza jina la pekee kwa ajili ya Kiswahili. Sawa na google .k. Kipala (majadiliano) 06:36, 26 Oktoba 2015 (UTC)

message: Tafsiri na lugha ni mbaya , ama ni ya kompyuta au ya mhariri mvivu. Isibaki ilivyo. Ingawa lemma inapendwa sana, sioni faida ibaki kama haiboreshwi. Karibu kuchangia hapa Wikipedia:Makala_kwa_ufutaji#Facebook Kipala (majadiliano) 06:36, 26 Oktoba 2015 (UTC)
thread_title: Futa makala
Majadiliano:Strongiloidiasisi

message: Hii makala bado ina dalili nyingi za utafsiri usiokamilika. Mabaki ya maneno ya Kiingereza, muundo wa sentensi wa kigeni; ilhali makala ya Kiingereza si lugha nyepesi ingekuwa afadhali kuiandika upya badala ya kutafsiri neno-kwa-neno. Tuone. Kipala (majadiliano) 19:45, 8 Novemba 2010 (UTC)
thread_title: Lugha
Majadiliano:Msokoto wa watoto wachanga

message: Kwa bahati mbaya mfano wa tafsiri ya google-translate isiyofanyiwa kazi kwa hiyo imefikishwa hapa ikiwa mbichi. Kazi nyingi! Kipala (majadiliano) 08:53, 9 Novemba 2010 (UTC)
replies: text: Niliona hilo. Hata sijui inakuwaje? Watu hawafikirii kabla ya kupakia makala? Haya,ukiwa una wazo, basi wakilisha!--Mwanaharakati</span>Longa 08:56, 9 Novemba 2010 (UTC)
thread_title: Lugha!
Majadiliano:Damu

message: NAMNA GANI INAWEZEKANA KUMSAIDIA MTU MWENYE UGONJWA WA SIKOSELI AINA YA  'AS' ILI KUONGEZA WINGI WA CHEMBECHEMBE NYEKUNDU ZA DAMU KWA NJIA ZA KAWAIDA KUPITIA AINA YA CHAKULA BADALA YA KUMWONGEZEA DAMU MOJA KWA MOJA?

message: Sifahamu kwa nini matini haya yamewekwa katika Majadiliano. Labda Mtumiaji:Healthspeaks anaweza kutuelezea? ChriKo (majadiliano) 18:16, 1 Juni 2014 (UTC)
replies: text: Nadhani hakutaka kuandika juu ya makala iliyokuwepo tayari. Jinsi ilivyotokea mara kadhaa na waandishi wa mashindano ya google ambao hawakujali kama makala ilikuwepo au la.  Tatizo lilikuwa ya kwamba wakitafsiri makala za Kiingereza kwa Kiswahili ni makala marefu yaliyotokea lakini mara nyingi Kiswahili kibovu au hata si Kiswahili ilikuwa supu isiyoeleweka ya maneno Kiswahili-Kiingereza kutoka google translate. Na mara kadhaa ilitokea hali ambako makala fupi iliyoeleweka ilibadilishwa kwa makala marefu isiyoeleweka-  Kwa hiyo namsifu ndugu huyu asiyeandika juu ya matini iliyokuwepo. Nimeunganisha sasa makala zote mbili. Nimekosa muda kusoma yote lakini nimeweka chanzo cha makala ya kale (ambayo mimi nadhani inasomeka rahisi) kama chanzo cha makala yote. Kipala (majadiliano) 19:14, 1 Juni 2014 (UTC)
thread_title:  Kwa nini katika Majadiliano?
Majadiliano:Micah Sanders

message: Hii ni sawa kabisa kumtaja kwa tahajia ya jina la "Micah" na si Mika au nini maana baadaye itakuwa vigumu kumtambua tukibadilisha umbo la jina. 91.98.113.164 19:58, 2 Desemba 2010 (UTC)
replies: text: Haswaaaa! Ndiyo maana nimeandika kama ipasavyo! Shida hii hutokea kwa wale wasiofuata mwongozo wa wikipedia:makosa. Nina-heshimu mwongozo ule. Wasalaam,--Mwanaharakati</span>Longa 07:08, 3 Desemba 2010 (UTC)
thread_title: Micah
Majadiliano:Krismasi

message: Nime soma makala ya kuhusu krimasi kwa kweli tusifundishe watu kwa yesu alizaliwa tal 25 mwezi wa 12 isyo kweli hivi tuna weza kujiuliza kuwa kwa nini  watu hupenda kusema uongo wakati biblia imekataza? jambo hili linapaswa tujiilize sana.
ukweli kwamba yesu hakuzaliwa siku hiyo na hata hajawahi kuwambia watu washelehekee siku hiyo wala wazazi wake wakati waka hai huja ona kama walikuwa wakishelehekea  sikukuu hiyo pia hata mitume hawakuwahi kufanya hivyo  sasa je hii siyo ibada ya kujitungia kama tuna tunga ibada zetu tutakwenda motoni.'mimi ni mwalimu philipo sachi 
E-mail sachiphilipo@yahoo.com
replies: text: Bwana Sachi naomba kwanza ujiandikishe katika wikipedia fungua akaunti; pili si busara kubandika email yako hapa; tatu naomba soma makala halafu andika baadaye kama bado una neno. Ninavyosoma mimi makala inasema waziwazi "Tarehe halisi ya kuzaliwa kwake Yesu haijulikani kwa sababu utamaduni wa Wayahudi wa wakati ule haukuwa na sherehe au kumbukumbu ya siku ya kuzaliwa." - Imani yako juu ya kwenda motoni au wapi haituhusi hapa wikipedia maana hapa tunakusanya elimu yaani habari zinazoweza kuthebitsishwa hivyo unakuta hapa habari juu ya imani (lakini si mahubiri ya imani) na habari za kihistoria zilizothebitishwa au habari zinazojadiliwa na wataalamu bila mapatano juu ya yale yaliyotokea tukijaribu kuonyesha pande muhimu ya mjadala huo wa kitaalamu. Wasalaam Kipala (majadiliano) 15:15, 15 Desemba 2010 (UTC)
Nimeondoa sehemu ya "Krismasi katika maisha ya watu" maana ilikuwa zaidi kama mahubiri si maelezo ya kamusi elezo. Kipala (majadiliano) 10:33, 23 Desemba 2012 (UTC)

message: Naona sehemu hii iandikwe tofauti; nikiona majadiliano ya wanahistoria, hakuna uhakika kama kweli kulikuwa na sikukuu muhimu ya Sol Invictus. Pia ushuhuda wa imani katika tarehe 25 Disemba unapatikana tangu mwaka 200 hivi kutokana na maandiko ya Hippoliti. Ona 
* Hippolytus, Commentary on Daniel Book 4, 23.3, uk.140; 
* Calculating December 25 as the Birth of Jesus in Hippolytus Canon and Chronicon, blogu ya mwanahistoria Thomas C. Schmidt wa chuo kikuu cha Yale,
* C. P. E. Nothaft: The Origins of the Christmas Date: Some Recent Trends in Historical Research ktk Church History / Volume 81 / Issue 04 / December 2012, pp 903 - 911.    Kipala (majadiliano) 08:10, 24 Desemba 2022 (UTC)
replies: text: Kwangu hakuna shida. Ukiwa na hakika, badilisha tu. --Riccardo Riccioni (majadiliano) 08:24, 24 Desemba 2022 (UTC)
thread_title: Sol Invictus
Majadiliano:Dinosauri

message: Nimerudisha "reptilia" kama jina la ngeli badala ya "sauropsida". Mimi si mtaalamu lakini nikiangla makala zake kwa en:wiki nona "sauropsida" ni jina nje ya muundo wa uainishaji. Kinyume chake wiki nyingine zinaonyesha reptilia kwa ngeli. Kipala (majadiliano) 10:59, 19 Januari 2011 (UTC)
thread_title: Ngeli
Majadiliano ya faili:Anglospeak(800px).png

message: L'anglais n'est plus officiel au Madagascar, quelqu'un devrait corriger la carte. English is no longer official in Madagascar, someone should correct the map. Englisch ist nicht mehr offiziell in Madagaskar, jemand sollte die Karte berichtigen. O inglês já não é oficial em Madagáscar, alguém deveria corrigir o mapa.
thread_title:  Madagascar NOT anglophone at all! 

message: In S.A. barely 7 % speak English as their mother tongue; Afrikaans or Xulu for example are much more spoken. It is just one of the 12 official languages there (as it is in the rest of anglophone Africa). Putting this country in the same color as GB or USA seems heavily biased by the creator. In this condition the map is not correct. 79.211.101.64 11:47, 23 Januari 2011 (UTC)
thread_title:  South Africa light blue!
Majadiliano:Chui (Pantherinae)

message: Samahani, lakini sikubali na tafsiri hii. "Chui-mawingu" inamaanisha "chui ambaye anaishi mawinguni". Spishi hii inaitwa "clouded leopard" kwa Kiingereza, kwa sababu madoa yake yanafanana na mawingu. ChriKo (majadiliano) 10:23, 20 Machi 2011 (UTC)
replies: text: tazama pia "chui-mawingu / ~ wa Sunda", "chui madoa-mawingu / ~ wa Sunda" au "chui-mawinguni / ~ wa Sunda" = (chui ambaye anaishi mawinguni).
replies: text: :Sifikiri kwamba ni lazima kutafsiri neno kwa neno majina ya wanyama ya Kiingereza. Huko Borneo na Sumatra hakuna spishi nyingine ya chui, kwa hivyo nafikiri "chui wa Sunda" inafaa. ChriKo (majadiliano) 22:34, 20 Machi 2011 (UTC)
replies: text: ::Naelewa, lakini nafikiri afadhali kutafsiri jina "chui-mawingu" kwa jenasi Neofelis kwa sababu wanyama wanafanana sana.
thread_title:  Chui-mawingu?
Majadiliano:Namiri

message: Sijui neno "namiri" wala siwezi kuikuta katika kamusi zangu zote wala kwa njia ya google. Namwomba mchangiaji aeleze sababu zake kwenye ukurasa wa majadiliano na kutaja chanzo chake. Kama nimekosea samahani lakini baada uhamisho bila maelezo kwangu inaonekama kama kosa. Bila maelezo makala futwe. --Kipala (majadiliano) 16:14, 29 Machi 2011 (UTC)
replies: text: Nakubali na wewe kabisa. Nawaza kwamba "namiri" inatoka Kiarabu, lakini نمر inamaanisha chui. "Tiger" ni ببر (babr) kwa Kiarabu. Ukitaka jina kwa Kiswahili, chagua chui milia. ChriKo (majadiliano) 23:14, 29 Machi 2011 (UTC) (imenakiliwa hapa kutoka majadiliano:Tiger na Kipala (majadiliano) 16:58, 30 Machi 2011 (UTC) )
thread_title: Tiger / Namiri
Majadiliano:Athuman Kabongo

message: Mzee Kipala, naunga mkono hoja yako. LAKINI pia sidhani kama Watanzania au watu wengi wa Afrika Mashariki tunamjua jina lake halisi bwana Dark Master. Hii ndiyo sababu watu wanakuja Wikipedia kuja kutazama albamu alizotoa, umri, na jina lake halisi ni nani. Ukiandika Athumani Kabongo bado shida kwa wale wanaomjua, Mzee wangu. Hii ndiyo sababu kwanza linaandikwa jina lake halisi halafu jina la kisanii baadaye pale mwanzoni kabisa mwa makala, mzee wangu. Sijui, lakini nikiwa kama mpenzi wa muziki basi najua jinsi tunavyopenda kuwaita wale wasanii tuwapendao kwa majina yao ya kisanii kuliko majina yao ya kuzaliwa! Wasalaam,--Mwanaharakati</span>Longa 17:43, 5 Aprili 2011 (UTC)
replies: text: :Sijui kama itakuwa tatizo? Kuhamisha makala kunaunda kigezo, maana yake ukitafuta "Dark Master" hutakosa makala utafikishwa kwa A Kabongo. Kimsingi naona afadhali kutumia majina ya kawaida; hasa wasanii ambao bado ni vijana hubadilisha majina baada ya muda, au la? Menginevyo nikichungulia "Dark Master" kwa google naona kuna matumizi mbalimbali; linganisha pia http://en.wikipedia.org/wiki/Dark_Masters , au http://en.wikipedia.org/wiki/Twilight_of_the_Dark_Master.  Kuna pia vitabu au michezo. Kipala (majadiliano) 07:55, 6 Aprili 2011 (UTC)
replies: text: ::Haya, tuangalie!--Mwanaharakati</span>Longa 16:20, 6 Aprili 2011 (UTC)
thread_title: Jina la kisanii
Majadiliano:Methali

message: Waasalamu.Ningependa kupanua makala haya kwa kuchora Jedwali na kulipachika na methali za Kiswahili pamoja pengine na taafsiri zae za Kizungu na kisha kutoa maana/matumiza ya methali hiyo.Naomba ruksa au maoni yako.Ahsante.Limoke oscar (majadiliano) 08:23, 16 Aprili 2011 (UTC)
replies: text: Sina uhakika kama makala ya methali lazima iorodheshe methali nyingi. Hata makala ya Kiingereza inataja mifano michache tu. Kwa ajili ya kupata methali zenyewe, labda uwatafute waandishi wa Twitter, k.m. Swahili_Methali. Wasalaam, --Baba Tabita (majadiliano) 10:19, 16 Aprili 2011 (UTC)
replies: text: :Shikrani tele Baba Tabita.Labda nilikuwa natafakari mtu angependa kutaka kutambua maana au matumizi ya methali za Kiswahili na angeweza kupata makala hayo katika Wikipedia ya Kiswahili.Sijui waonaje hilo wazo?Limoke oscar (majadiliano) 10:40, 16 Aprili 2011 (UTC)
replies: text: ::Nichangie kidogo hapa. Kwa kawaida orodha ya methali ingekuwa jambo la Wikidondoo lakini hii hatuna bado kwa Kiswahili ukigonga "Wikidondoo" chini kwenye ukurasa wa Mwanzo unafikishwa Wikiquote ya Kiingereza. Kwa hiyo kwa sasa ninakubali kukusanya methali za Kiswahili hapa kwa mtazamo ya kwamba siku moja zitahamishwa Wikidondoo wakati tutakapopata tovuti hii. Kipala (majadiliano) 17:29, 19 Aprili 2011 (UTC)

text: ::Kuna jambo au majambo kadha wa kadha. A) sioni sababu ya kuweka tafsiri ya Kiingereza ilhali hii ni Wikipedia ya Kiswaili. B) Sioni sababu ya kuweka mahli mahali pa mhariri wakati sehemu ya historia inaonesha nani aliyeandika. Ni lazima tufaute utaratibu wa kawaida. Ahsanteni sana.--Mwanaharakati</span>Longa 15:03, 28 Aprili 2011 (UTC)
replies: text: :::Umesema! Kipala (majadiliano) 15:31, 28 Aprili 2011 (UTC)

message: Methali ni semi fupi zenye mpangilio maalumu wa maneno ambazo hueleza kwa muhtasari,mafunzo na wazo zito linalotokana na uzoefu wa kijamii.
Kimuundo methali huundwa kwa pande mbili ambazo upande wa kwanza huanzisha.
Mfano.Haraka haraka-haina baraka
      Asiyesikia la mkuu-huvunjika guu
      Polepole-ndio mwendo
      Asiyefunzwa na mamaye-hufunzwa na ulimwengu
Methali hufanya kazi ya kuelimisha,kuonya,ushauli n.k.
thread_title:  Methali 

message: Polepole ndio mwendo 105.161.197.82 18:45, 26 Mei 2024 (UTC)
thread_title:  Methalu 

message: Polepole ndio mwendo 105.161.197.82 18:47, 26 Mei 2024 (UTC)
thread_title:  Polepole ndio mwendo
Majadiliano:Greenland

message: Nimerudisha uhamisho wa makala kwenda "Grinlandi" uliotekelezwa bila majadiliano. Sababu iliyotajwa wakati wa kuhamisha ni "Greenland ni jina la Kiingereza. "Grinlandi" iliandikwa katika Oxford kamusi ya Kiswahili.". Hii inahitaji majadiliano tukikumbuka tofauti zilizopo kati ya orodha ya majina ya nchi kwa kulinganisha BAKITA, TUKI, na Redio Tanzania Dar es Salaam. Majadiliano haya tulifanya hapa miaka 5 iliyopita. Ikitakiwa tufungue tena.
Kuhusu Grinlandi au Greenland au Grinilandi ni wazi ya kwamba ni nchi isiyojadiliwa sana kwa Kiswahili. Matumizi ya watu wengi (kati ya wachache wanaotumia neno) jinsi ninavyotazama ni "Greenland". Umbo hili limekuwa Kiswahili kutokana na matumzi ya wasemaji chake na kwa hiyo kueleweka zaidi. Swali la umbo sanifu si rahisi kujibu katika mfano kama huu kama mawazo ya wataalamu yanatofautiana. Mtindo wa kutumia pijini ni njia mojawapo. Kimsingi hapa tuna uhurukubwa tukikumbuka kutumia vielekezo vema maana jambi muhimi ni ya kwamba mtu anaweza kukuta makala sawa kama anatafuta Greenland, Grinilandi au Grinland. Ila tu tusibadilishe bila majadiliano maana tunahitaji mapatano juu ya umbo la kimsingi kwa maneno yanayokuja pamoja na jina la nchi kama lugha n.k. Kipala (majadiliano) 07:37, 21 Aprili 2011 (UTC)
thread_title: Grinlandi ?
Majadiliano:Ibn Khaldun

message: Narejesha jamii iliyopakizwa  sioni sababu ya kumtazama kama Mmsisri. Ukiona sababu naomba uzitaje kwenye ukurasa wa majadiliano huko. --Kipala (majadiliano) 04:37, 3 Mei 2011 (UTC)
thread_title: Mmisri?
Majadiliano:Shaykh 'Abdullaah Swaalih Al-Farsy

message: bin adam...nafahamu ni kutokana na nabii adam
suala Nini maana ya adam

message: Makala hii inajitambulisha kuwa kopi-paste kutoka gazeti hali ambayo ni marufuku kwenye wikipedia. Bila shaka huyu mzee anastahili makala lakini jinsi ilivyo heri ifutwe. Kipala (majadiliano) 10:48, 28 Aprili 2016 (UTC)
replies: text: Imeboreshwa! --Mwanaharakati</span>Longa 10:53, 15 Juni 2016 (UTC)
thread_title: Kopi-paste
Majadiliano:Vipaji vya Roho Mtakatifu

message: Nimeweka kigezo cha {{umbo}} kwa vile orodha ina viungo vyekundu tu. Tena, hakuna marejeo kwa vyanzo vya vipaji katika Biblia wala maelezo ya kutosha katika aya za kila kipaji. --Baba Tabita (majadiliano) 15:27, 28 Juni 2011 (UTC)
thread_title: Umbo
Majadiliano:Nyegere

message: Nyegere ni Mnyama mdogo jamii ya paka au Komba, Kwa Tanzania hupatikana zaidi Kanda ya kaskazini hasa sehemu za Milima ya Kamwala wilayani Mwanga-Kilimanjaro. Pia hupatikana kanda ya ziwa Mara-Musoma,Bunda na Serengeti Mwanza- Sehemu za Sumve na Misungwi.
Kuna aina mbalimbali za Nyegere, katkaka mazingira yetu aina mbili ndizo zinapatikana kwa wingi. Yakwanza ni wale weusi mwili wote na aina ya pili ni wale wenye weupe katika mikia yao hasa katika ncha ya mkia.
Nyegere hua katika utafutaji wa chakula wakati wa usiku zaidi ni vigumu kumkuta nyegere akiwa anazurura wakati wa mchana, wakati wa mchana anakua katika pango au sehemu za vichaka. 
Nyegere hupendelea kula kuku na ni tatizo kubwa sana kwa wafugaji wa kuku hasa wale wanaofuga kwa kuwaachia kuku huru, ufugaji horera. 
Nyegere ni Mnyama mkali japo mdogo kwa umbo, Nyegere anapokasirishwa maranyingi lazima afanye kitu kibaya kwa manadamu kama utashindwa kumuwahi na kumdhibiti( kwa lale wanaotokea Kilimanjaro hasa milima ya Upareni-Kamwala mwanga anajilikana kama MBA)
Inasemekana kua MBA-Nyegere anapokutana na mwanaume hukimbilia kung'ata sehemu za siri (Mapumbu), na mwanamke hukimbilia Matiti. Japo kwangu mimi sijawahi kukutana na kesi kama hiyo ya mtu aliyepata tatizo la kung'atwa matiti au mapumbu.
Wako katika kuelimishana
Hassani Badi Chaula

message: Hassani (na Mwandikaji) salaam. Majadiliano si mahali pa kuandika matini ya makala. Makala ya Nyegere imeshaandikwa. Lakini unaweza kuichangia ukiwa na taarifa nyingine au ukiona makosa. ChriKo (majadiliano) 19:44, 21 Desemba 2015 (UTC)
thread_title:  Weka matini yako katika makala
Majadiliano:Christopher Richard Mwashinga

message: Makala inakosa yaliyomo: tarehe au mwaka wa kuzaliwa, elimu, vitabu alivyoandika, mashairi ya aina gani, kazi yake. Isipoongezwa karibuni ifutwe. Pamoja na hayo sioni ya kwamba mtindo wa Kimarekani kwa kuandika majina XYZ,Jr inafaa hapa. Je babake aliitwa pia Christopher Richard Mwashinga? Na baba huyu ana umaarufu wowote utakaomleta katika kamusi? Kipala (majadiliano) 07:15, 19 Septemba 2011 (UTC)
replies: text: Hoja haipingiki! Muda tu kabla ya machinjo!--Mwanaharakati</span>Longa 16:37, 19 Septemba 2011 (UTC)
replies: text: :Naona mhariri amejitahidi kuboresha makala siku hadi siku. Imefikia viwango vya maana sasa!--Mwanaharakati</span>Longa 08:53, 30 Septemba 2011 (UTC)

message: Bwana Mwashinga, nimeangalia makala yako kwa miaka kadhaa. Naona unajitahidi kuipanusha polepole. Pia kwa kutumia hekima. Hata hivyo, nisipokosei, wachangiaji kama mtumiaji:MaleLiz (tangu 2017), mtumiaji:Londrosi  (tangu 2016) na mtumiaji:Richie matadi (tangu 2011, wakati ule bado kwa tahajia ya Kitanzania, baadaye ulijifunza kutumu herufi kubwa)
ni wewe mwenyewe. Basi kwenye swwiki tumekuvumulia miaka hii yote, si muhimu sana kusafisha hapa (sijui upande wa enwiki wangesemaje wakiitambua?). Ila tu tumeendelea kidogo. Siku hizi najaribu kukazia utaratibu kuhusu vyanzo. Inaonekana umetumia pesa kiasi kuchapisha vitabu vyako kwenye kampuni ya Maximum Hope Books LLC uliyoanzisha mwaka 2016  (Maximum Hope Books). Ila Tu katika utaratibu wa wikipedia unachofanya ni "self-publishing". Inafaa sana kuionyesha kwenye ukurasa. Je utaionyesha mwenyewe? Kipala (majadiliano) 21:27, 31 Januari 2019 (UTC)
replies: text: :Hello Bro. Kipala. Nimekuelewa. Nashukuru sana kwa mashauri yako ya busara na elimu pia. Ni kweli mpaka sasa vitabu vyangu vya mashairi ya Kiswahili vimechapishwa na kampuni yangu ya uchapishaji iitwayo Maximum Hope Books ambayo inatimiza miaka kumi mwaka huu 2019. Vitabu vyangu vingine vimechapishwa na AuthorHouse. Nitaonesha kwenye ukurasa husika kwamba vitabu hivi vya mashairi ya Kiswahili ni "self-published."
thread_title: Kujitangaza?
Majadiliano ya jamii:Wilaya ya Tunduru

message: Nataka kujua Wilaya hii ilianzishwa lini, na Mkuu wa Wilaya wa kwanza wa Tunduru, na Mkuu wa wilaya Mpya, Taarifa za kimaendelea za wilaya ya Tunduru na Jamii yake nafahamu ni Wayao lakini kwa kiasi Fulani na Wangoni pia

message: Lets discuss on
Education,
Agriculture
Health
Economic
Cultural
thread_title:  Maendeleo ya Tunduru
Majadiliano:Immagine & poesia

message: Naona inafaa kuhamishwa na kupewa jina la Kiswahili; napendekeza "Taswira & Shairi"; kwanza hatupendi jina la makala kwa HERUFI KUBWA, pili kwa kutafuta ni afadhali kutenganisha maneno; tatu tuwe na jina la Kiswahili; linganisha majadilianokwenye ukurasa wa en:wikipedia. Kama hakuna mwenye neo nahamisha kesho. Kipala (majadiliano) 13:17, 13 Oktoba 2011 (UTC)
replies: text: Nimeona kama inawezekana ukifuata mwongozo wa Wikipedia ya Kiingereza. LAKINI pia nimeona katika Wikipedia nyingi wameandika kwa jina halisi kama ionekanavyo hapa kwetu. Ukiona inafaa kuileta katika Kiswahili, haya! Taswira na Shairi?--Mwanaharakati</span>Longa 16:59, 13 Oktoba 2011 (UTC)
replies: text: :Haya mwenzangu - unaona jina afadhali? Kimsingi naona hii ya herufi kuvwa tusitumie hata kama wenyewe wanitumia. 91.98.113.164 16:08, 14 Oktoba 2011 (UTC)
replies: text: ::Ah, Kipala, mkubwa ni mkubwa tu bwana! Endelea tu. Naona ni sawa tu usemavyo!--Mwanaharakati</span>Longa 04:33, 15 Oktoba 2011 (UTC)

message: The article has been deleted in about 40 languages during two weeks. It is cross-wiki spam and not notable, see  for more info. The image Ferlinghetti meets Immagine&Poesia representatives.jpg is being considered for deletion in Commons as a hoax (see ). K9re11 (majadiliano) 22:01, 16 Machi 2016 (UTC)
replies: text: Baada ya kusoma majadiliano kwenye en.wiki naona inaweza kubaki. hata kama kule waliamua kufuta naona sababu za kufuta hazina nguvu sana. basi ibaki. Kipala (majadiliano) 07:01, 30 Machi 2016 (UTC)
thread_title:  Delete
Majadiliano:U and Dat

message: Mimi kwa kweli nadhani ukurasa huu lazima ilifutwa, kwa sababu E-40 hana makala. 99.19.66.104 22:55, 1 Desemba 2011 (UTC)
E-40 ina kiungo chekundu maana iko tayari kupata makala. Hii si sababu ya kufuta. 91.99.24.198 18:03, 2 Desemba 2011 (UTC)
Ni nini maana ya lazima kwa mfano huu? 99.19.66.104 20:36, 2 Desemba 2011 (UTC)
thread_title:  Kufuta
Majadiliano ya Wikipedia:Makala kwa ufutaji

message: Mimi ni mgeni humu wiki sijawahi kuandika makala au kujua aliyomo humu. Je, nifanye nini basi? Nielewesheni basi. Sio kusema kufuta makala maana ngani? Mimi si mtu wa kuleta vurugu bali, amani nikosoeni nilipokosea nami nitajua kosa langu. Asanteni!
Habari Mussa
Ni vyema kupitia nguzo za Wikipedia na kujifunza zaidi kuepuka kufutwa kwa Makala zako. Soma  Nguzo za Wikipedia
Czeus25 Masele (majadiliano) 15:49, 5 Aprili 2020 (UTC)
thread_title:  Mussa m. Sabbath
Majadiliano:Kingala (Kongo)

message: Bwana Kwamikagami, salaam. Nimeona umebadilisha viungo vyote vya Kilingala kuwa Kingala. Bahati mbaya, siwezi kupata jina hilo mtandaoni. Ukigoogle "Kingala" ni jina la kijiji au la mtu lakini ukigoogle "Kilingala" utapata lugha. Linganisha http://www.google.co.ke/search?q=Kingala+kwenye&ie=utf-8&oe=utf-8&aq=t&rls=org.mozilla:en-US:official&client=firefox-a na http://www.google.co.ke/search?q=Kilingala+kwenye&ie=utf-8&oe=utf-8&aq=t&rls=org.mozilla:en-US:official&client=firefox-a
Naomba utafakari na kurudisha hali ya Kilingala. Asante. --Baba Tabita (majadiliano) 18:09, 14 Desemba 2011 (UTC)
thread_title: Kingala au Kilingala?
Majadiliano:Jimbo Katoliki la Musoma

message: Je kuna wilaya ya Bunda vijijini?? Kama iko naomba habari na marejeo kwa ajili ya makla za wilaya / Mkoa wa Mara. Kama la, makala ya Jimbo Katoliki la Musoma isahihishwe. Kipala (majadiliano) 11:04, 22 Januari 2012 (UTC)
thread_title: Bunda vijijini
Majadiliano ya jamii:Mitishamba

message: Ninashangaa kidogo huhusu jamii hii. Sijaangalia yote lakini ninahisi ni zaidi miti ya matu nda mabayo si "mitishamba" - yaani dawa la kienyeji kutokana na mimea. Kipala (majadiliano) 13:06, 11 Februari 2012 (UTC)
replies: text: Ndiyo, uko sahihi. Sikufikiria vizuri. Nikikuta jamii hii, niliangalia ndani yake nikaona miti ya matunda. Kwa hivyo nimeongeza miti ya matunda mingine. Lakini kweli, “mitishamba” ni dawa litokalo shambani au msituni. Nimeondoa miti ya matunda. ChriKo (majadiliano) 21:27, 11 Februari 2012 (UTC)
thread_title: Mitishamba - miti ya matunda
Majadiliano:Lugha ya kwanza

message: hivi ni makosa gani wanayoyapata watu pale wanapojifunza lugha ya pili mfano kiingereza, kifaransa na hata lugha nyingine za kigeni. swala hili limekuwa likinitataza sana je, makosa au matatizo wanayoyapata ni ya kimsamiati, kimuundo, kisemantiki au kimatamshi? (mchango wa mtumiaji:Josephangetile kwenye ukurasa unaofutwa Makosa katika kujifunza lugha ya pili, tar. 27 Machi 2012 )
replies: text: Naona umeshataja makosa yanayoweza kutokea ni yote. Inategemea na mtu na uhusiano kati ya lugha zake mbili. 91.98.113.164 11:54, 27 Machi 2012 (UTC)
thread_title: Makosa katika kujifunza lugha ya pili
Majadiliano:Elisha mwankundile

message: Kwa kawaida makala hii ningeifuta mara moja lakini nitaiacha siku 2 maana inaonekana kuna mgeni ambaye hajaelewa bado utaratibu. Nisipokosei ni Elisha mwenyewe aliyeandika hii. Ninamwomba ajiandikishe kama mtumiaji halafu yuko huru kujieleza jinsi anavyotaka kwenye ukurasa wake wa binafsi. Mwanafunzi kwa kawaida si mada ya makala - kama hakuna ushuhuda ya kwamba wamekuwa maarufu kwa sababu kitabu kimeandikwa juu yake au alikuwa mwenyewe sababu ya majadiliano katika jamii inayoonekana kwa njia ya magazeti n.k. Kama Elisha anajiandikisha atapata dirisha la Karibu lenye maelezo ya kimsingi Kipala (majadiliano) 15:19, 11 Mei 2012 (UTC)
replies: text: Naunga mkono hoja hii kwa nguvu zote. Umesema kweli kabisa, mzee wangu!--Mwanaharakati</span>Longa 06:28, 12 Mei 2012 (UTC)
thread_title: Futa